钦定古今图书集成/历象汇编/庶征典/第073卷 > 《田家五行》 > 北周
## 钦定古今图书集成/历象汇编/庶征典/第073卷 > 《田家五行》 > 北周

### 武帝保定五年春正月辛卯白虹贯日

按《周书武帝本纪》云云。　按《隋书五行志》。占曰：“为兵
丧。”

### 天和元年夏四月甲子日有交晕白虹贯之

按：《周书武帝本纪》云云。

《天和五》年，月晕，白虹贯之。

按《周书武帝本纪》，不载。　按《隋书五行志》，“五年正月乙巳，月在氐，晕有白虹长丈所贯之，而有彗相连接。
占曰：‘兵大起大战，将军死于野’。”时北齐将斛律明月
寇边，于汾北筑城，自华谷至于龙门。其明年诏齐公
宪率师御之。三月己酉，宪自龙门度汾水，拔其新筑
五城。兵起大战之应也。

### 建德二年二月辛亥白虹贯日

按《周书武帝本纪》云云。　按《隋书五行志》。占曰：“臣谋
君。不出三年。”又曰：“近臣为乱。”后年七月。卫王直在京
师。举兵反。

建德五年冬十月，虹见晋州城上。

按《周书武帝本纪》：“建德五年十月癸亥，六军攻晋州
城，帝屯于汾曲。齐王宪攻洪洞、永安二城，并拔之。”是
夜虹见于晋州城上，首向南，尾入紫微宫，长十馀丈。

按：《隋书五行志》：五年“十月癸亥，帝率众攻晋州。” 是。

日虹见晋州城上，首向南，尾入紫宫，长十馀丈，庚午，
克之。丁卯夜，白虹见，长十馀丈，头在南，尾入紫宫中。
占曰：“其下兵战，流血。”又曰：“若无兵，必有大丧。”至六年
正月，平齐，与齐军大战。十一月，稽胡反，齐王讨平之。